**Құдайдың бастапқы және қайталанбас дизайны**

***«Ал енді, бәріміз бетімізді бүркемей, ашық түрде Иеміздің салтанатты ұлылығына айнадан көргендей мұқият көз жібереміз. д Осылайша Ол бізді Өзіне ұқсатып, өзгертіп келеді.»***

***(Қорынттық. 2 хат 3:18)***

Біз осы дүниеде жан-жаққа қарап, Құдай адамдарды әуел баста жаратқанда көздеген бейнесін білгіміз келетін болса, жауапты таба алмаймыз. Біздің енді жаратылған кездегі болмысымыз, мойынсұнбаушылық, Құдайға тең болуды қалауымыз арқылы жойылған еді. Киелі кітапта: «Бұдан шығатын қорытынды мынау: бір адам арқылы дүниеге күнә, ал күнә арқылы өлім келді. Адамдардың бәрі де ажалды болды, өйткені барлығы күнә жасады.» деп жазылған. (Римдіктерге 5:12).

Адамдарға қарасақ, ашкөздік, жек көрушілікті көреміз. Біз өз қалауымыздың құлы екеніміз анық. Құдай біз үшін бұндай өмірді қаламайды. Осылайша, Құдай Иса арқылы біздің өмірімізде қалпына келтіру жұмысын мүмкін ету үшін Жерге келді. Қорынттықтарға 2-хат (3:18) былай делінген: “Рух болып табылатын Иеміз, біз Оның керемет бейнесіне айналған сайын, бізді өзіне көбірек ұқсатады”.

Бұл қалпына келтіру жұмысы бәрімізге қажет, өйткені Құдай бізді жаратқан кездегі алғашқы нұсқадай, яғни Оның бейнесіне сәйкес болғанымызды қалайды. Чак Смит: «Мен әрқашан да өзім болып қаламын. Бірақ мен Құдайдың Рухы арқылы қайтадан Иса Мәсіхтің бейнесіне сәйкес боламын, сонда ғана сүйіспеншілік қайтадан үстемдік ететін болады» деп түсіндірді.

Сіз әрқашан сіз болып қала бересіз, бірақ Құдай Оның еркі бойынша, Өзі әуел баста көздеген, Өзі жоспарлаған адамы болуыңызды қалайды. “Мен сені шешеңнің құрсағында жаратпастан бұрын-ақ білген болатынмын.”,— дейді Құдай (Еремия 1:5). Біздің керемет Құдай, әрқайсымыздың өзіміздің бастапқы және қайталанбас күшті дизайнын қалпына келтіргісі келеді.